माता के इस द्वार को निरई व निराई माता के नाम से जाना जाता है। यह मंदिर छत्तीसगढ़ के गरियाबंद जिला से 12 किलोमीटर दूर एक पहाड़ी पर स्थित है। यह श्रद्धालुओं की आस्था का प्रमुख केंद्र है। निरई माता को लगभग 200 सालों से पूजा जा रहा है। इस मंदिर की सबसे अजीब बात यह है कि इस परिसर के दरवाज़े सुबह 4 से 9 बजे के बीच सिर्फ 5 घंटे के लिए ही खोले जाते हैं। इस दौरान यहां भक्तों की भीड़ लग जाती है। लोग कतारों में लगकर मां के दर्शन करते हैं।